Ir-Regolament tal-Kummissjoni (KE) Nru 1960/2000
tal-15 ta’ Settembru 2000
li jemenda l-Annessi I u III għar-Regolament tal-Kunsill (KEE) Nru. 2377/90 li jistabbilixxi proċedura tal-Komunità għat-twaqqif ta’ limiti massimi ta’ residwu ta’ prodotti mediċinali veterinarji f’oġġetti ta’ l-ikel li ġejjin mill-annimali.
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta’ Ġunju 1990 li jistabbilixxi proċedura tal-Komunità għat-twaqqif tal-limiti ta’ residwi massimi ta’ prodotti mediċinali veterinarji f’oġġetti ta’ l-ikel li ġejjin mill-annimali [1], kif l-aħħar emendat mir-Regolament tal-Kummissjoni (KE) Nru1295/2000 [2] u b’mod partikolari l-Artikoli 6, 7 u 8 tiegħu,
Billi:
(1) B’mod konformi mar-Regolament (KEE) Nru. 2377/90, limiti ta’ residwi massimi jridu jiġu stabbiliti progressivament għal kull sustanza farmakoloġikament attiva li hi użata fil-Komunità fi prodotti mediċinali veterinarji maħsuba għall-amministrazzjoni f’ annimali li jipproduċu l-ikel.
(2) Limiti ta’ residwu massimu għandhom jiġu stabbiliti biss wara l-eżami ta’ l-informazzjoni rilevanti kollha mill-Kumitat għal Prodotti Mediċinali Veterinarji li tikkonċerna s-sigurtà ta’residwi tas-sustanza kkonċernata għall-konsumatur ta’ affarijiet ta’ l-ikel li ġejjin mill-annimali u l-impatt ta’ residwi fuq l-ipproċessar industrijali ta’ oġġetti ta’ l-ikel.
(3) Fit-twaqqif tal-limiti massimu ta’ residwu għal residwi ta’ prodotti mediċinali veterinarji f’oġġetti ta’ l-ikel li ġejjin mill-annimali, huwa meħtieġ li jkun speċifikat l-ispeċi ta’ l-annimal li fiħ residwi jistgħu jkunu preżenti, l-livelli jistgħu ikunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersalju) u n-natura tar-residwu li hi rilevanti għall-monitoraġġ ta’ residwi (residwu markatur).
(4) Għall-kontroll ta’ residwi, kif ipprovdut f’leġiżlazzjoni xierqa tal-Komunità, limiti ta’ residwu massimu għandhom jiġu stabbiliti għat-tessuti bersalji ta’ fwied u kliewi. Madankollu, il-fwied u l-kliewi huma ġeneralment imneħħija mill-karkassi fl-ispustar tal-kummerċ internazzjonali, u limiti ta’ residwu massimu għandhom għalhekk ikunu stabbiliti għal tessuti ta’ muskoli jew tessuti ta’ grass.
(5) Fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti ta’ residwu massimu jridu jiġu stabbiliti għall-bajd, ħalib jew għasel.
(6) Spectinomycin, dicyclanil u tylosin għandhom jiġu mdaħħla fl-Anness I tar-Regolament (KEE) Nru. 2377/90.
(7) Sabiex tippermetti għat-tlestija ta’ l-istudji xjentifiċi d-deltamethrin għandha tiġi mdaħla fl-Anness III tar-Regolament (KEE) Nru. 2377/90.
(8) Sabiex tippermetti għat-tlestija ta’ l-istudji xjentifiċi, it-tul tal-validità tal-limiti ta’ residwu massimu proviżorju mfisser qabel fl-Anness III għar-Regolament (KEE) Nru. 2377/90 suppost tkun mifruxa għal dihydrostreptomiċin, gentamicin, neomycin (li tinkludi framycetin) u streptomycin.
(9) Kull perjodu adegwat għandu jiġi permess qabel id-dħul fis-seħħ ta’ dan ir-Regolament sabiex jippermetti lill-Istati Membri jagħmlu kull aġġustament li jista’ ikun meħtieġ għall-awtoriżżazzjonijiet li ġew mogħtija b’mod konformi mad-Direttiva tal-Kunsill 81/851/KEE [3], kif l-aħħar emendat mid-Direttiva tal-Kummissjoni 2000/37/KE [4], biex jittieħed kont tad-dispożizzjonijiet ta’ dan ir-Regolament, biex jitqiegħed il-prodott mediċinali veterinarju kkonċernat fis-suq.
(10) Il-miżuri li għalihom hemm ipprovdut għalihom f’dan ir-Regolament huma konformi mal-fehmiet tal-Kumitat Permanenti fuq prodotti Mediċinali Veterinarji,
ADDOTTAT IR-REGOLAMENT LI ĠEJ:
L- Artikolu 1
L-Annessi I u III għar-Regolament (KEE) Nru. 2377/90 huma b’dan emendati kif imfassal fl-Anness hawnhekk.
L- Artikolu 2
Dan ir-Regolament għandu jidhol fis-seħħ fit-tielet jum wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mis-60 ġurnata wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Settembru 2000.